《故旧相送出城门》
宋代·黄介

策马国门南，行役感时节。唧唧寒螀乱，皎皎层峦洁。

脩途遵广川，衰林夕阳灭。含情不忍语，眷旧讵忍别。

抱疴谢绂冕，寄情恋岩穴。树临越海潮，山背吴门雪。

各勉畴昔心，音书戒辽绝。傥讯幽栖子，杜关理丹诀。

作者简介：（?—1275）宋隆兴分宁人，字刚中。喜兵法。制置使朱棋孙帅蜀，介上攻守策，祀孙爱之，以自随。又辟充广济簿尉等职。后家居，率乡民为保聚计。元兵至，众奔溃，介坚守不去，且射且诟，面中六矢，再战，中箭如猬，倚栅而死。